title: 2008/192/ES: Sklep Sveta z dne 18. februarja 2008 o sklenitvi Sporazuma med Evropsko skupnostjo in Vzhodno Republiko Urugvaj o nekaterih vidikih zračnih prevozov

text:
               5.3.2008

               SL

               Uradni list Evropske unije

               L 60/26

      SKLEP SVETA

   z dne 18. februarja 2008
   o sklenitvi Sporazuma med Evropsko skupnostjo in Vzhodno Republiko Urugvaj o nekaterih vidikih zračnih prevozov
   (2008/192/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti ter zlasti člena 80(2) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Svet je s Sklepom z dne 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v skladu z mehanizmi in direktivami iz Priloge k Sklepu z dne 5. junija 2003 z Vzhodno republiko Urugvaj izpogajala Sporazum o nekaterih vidikih zračnih prevozov.

               (3)

               Sporazum je bil v skladu s Sklepom Sveta 2006/848/ES (2) podpisan v imenu Skupnosti, s pridržkom njegove morebitne poznejše sklenitve.

               (4)

               Sporazum bi bilo treba odobriti –

         SKLENIL:
   Člen 1
   Sporazum med Evropsko skupnostjo in Vzhodno republiko Urugvaj o nekaterih vidikih zračnih prevozov se odobri v imenu Skupnosti.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti pošlje uradno obvestilo iz člena 9(1) Sporazuma.

      V Bruslju, 18. februarja 2008

            Za Svet

            Predsednik

         D. RUPEL

      (1)  Mnenje z dne 12. oktobra 2006 (še ni objavljeno v Uradnem listu).

      (2)  UL L 330, 28.11.2006, str. 18.


title: 2012/629/EU: Sklep Komisije z dne 10. oktobra 2012 o spremembi Sklepa 2008/577/ES o sprejetju zavez, ponujenih v zvezi s protidampinškim postopkom glede uvoza amonijevega nitrata s poreklom iz Rusije

text:
               11.10.2012

               SL

               Uradni list Evropske unije

               L 277/8

         SKLEP KOMISIJE
   z dne 10. oktobra 2012
   o spremembi Sklepa 2008/577/ES o sprejetju zavez, ponujenih v zvezi s protidampinškim postopkom glede uvoza amonijevega nitrata s poreklom iz Rusije
   (2012/629/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti členov 8 in 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   OBSTOJEČI UKREPI

               (1)

               Svet je z Uredbo (ES) št. 2022/95 (2) uvedel dokončno protidampinško dajatev za uvoz amonijevega nitrata s poreklom iz Rusije. Na podlagi zahtevka za pregled zaradi izteka ukrepa in vmesni pregled je Svet z Uredbo (ES) št. 658/2002 (3) uvedel dokončno protidampinško dajatev za uvoz amonijevega nitrata s poreklom iz Rusije. Na podlagi zahtevka za ponoven pregled zaradi izteka ukrepa in vmesni pregled je Svet z Uredbo (ES) št. 661/2008 (4) uvedel dokončno protidampinško dajatev za uvoz amonijevega nitrata s poreklom iz Rusije. Ta Uredba je bila nazadnje spremenjena z Uredbo Sveta (ES) št. 989/2009 (5).

               (2)

               Komisija je s Sklepom 2008/577/ES (6) („sklep“) sprejela cenovno zavezo („zaveza“) med drugim družbe Open Joint Stock Company (OJSC) „Azot“, Novomoskovsk, Rusija, ali Open Joint Stock Company (OJSC) „Nevinnomyssky Azot“, Nevinnomyssk, Rusija, glede uvoza amonijevega nitrata, proizvedenega s strani navedenih družb in prodanega neposredno prvemu neodvisnemu kupcu v Uniji ali prodanega prek Eurochem Trading GmbH, Zug, Švica ali prodanega prek Open Joint Stock Company (OJSC) Mineral and Chemical Company „Eurochem“, Moskva, Rusija in EuroChem Trading GmbH, Zug, Švica („skupina Eurochem“), prvemu neodvisnemu kupcu v Uniji.

               (3)

               Z istim sklepom je Komisija sprejela tudi zavezo ukrajinske družbe. Ukrepi za uvoz amonijevega nitrata s poreklom iz Ukrajine so prenehali veljati 17. junija 2012 (7), s čimer je isti dan prenehala veljati tudi povezana zaveza.

               (4)

               Zaveza, sprejeta s strani skupine Eurochem temelji na treh elementih, in sicer (1) indeksaciji minimalnih cen v skladu z javnimi mednarodnimi kotacijami, (2) količinski zgornji meji in (3) obveznosti, da ne prodaja izdelkov, zajetih v zavezi, istim strankam v Evropsko unijo, katerim že prodaja druge izdelke, razen nekaterih izdelkov, za katere se je skupina Eurochem zavezala, da bo upoštevala posebni cenovni režim.

               (5)

               Kot je navedeno v uvodni izjavi 14 sklepa, je bila prodajna struktura skupine Eurochem ob sprejetju zaveze takšna, da je Komisija menila, da je tveganje izogibanja zavezi omejeno.

         B.   SPREMENJENE OKOLIŠČINE

               (6)

               Aprila 2012 je skupina Eurochem Komisijo obvestila o spremembi strukture svojega podjetja in prodaje, in sicer, da je pridobila proizvodne in prodajne enote gnojil v Evropski uniji, ki ne proizvaja in prodaja le proizvodov, ki so vključeni, temveč tudi številna druga gnojila.

               (7)

               Komisija je analizirala posledice te pridobitve in bila mnenja, da obstaja visoko tveganje navzkrižne kompenzacije. Če skupina Eurochem, ki je pred kratkim pridobila proizvodnjo in prodajo gnojil v Evropski uniji, prodaja svoje izdelke istim strankam kot drugi člani skupine Eurochem, je cene za te transakcije mogoče določiti tako, da se nadomesti minimalne uvozne cene, ki so predmet zaveze. Takšnega nadomestila pa ne bi bilo mogoče določiti iz spremljanja dejavnosti, ker struktura cen za večino izdelkov, ki jih proizvede pred kratkim pridobljena proizvodna in prodajna enota gnojil, ni na voljo javnosti, zato ni mogoče oceniti, ali cene, ki jih plačujejo stranke, ustrezajo vrednosti proizvodov in ali so upoštevani možni popusti, ki bi nadomestili transakcije, ki so predmet zaveze, pri katerih je treba upoštevati najnižje uvozne cene. Z drugimi besedami bi spremljanje zaveze postalo neizvedljivo in ne bi delovalo. Komisija je ustrezno obvestila skupino Eurochem in navedla, da se nagiba k umiku zaveze.

               (8)

               Pozneje je skupina Eurochem ponudila, da istim strankam ne bi prodajala izdelkov, ki jih zajema zaveza in so s poreklom iz Rusije ali EU. Skupina Eurochem bi prav tako uporabljala obstoječo cenovno disciplino za prodajo izdelkov, ki po izvoru niso iz EU. Prijavljena bi bila tudi celotna prodaja iz Rusije in EU.

               (9)

               Komisija meni, da te zaveze iz naslednjih razlogov ne morejo spremeniti njene prvotne ocene: (1) izdelki, ki izvirajo iz EU, ne morejo biti predmet cenovne discipline; (2) prijavljeni ne bi bili vsi izdelki, proizvedeni v EU in (3) spremljanje takšne zaveze ne bi bilo možno na način, kot je naveden v uvodni izjavi 7 zgoraj.

               (10)

               Poleg tega ni mogoče izključiti, da bi na nekatere navedene cene (ki so podlaga za mehanizem indeksacije cen) lahko vplivali s pridobivanjem proizvodnih in prodajnih enot s sedežem v EU.

               (11)

               Nazadnje je skupina Eurochem julija 2012 Komisijo obvestila o dodatni spremembi v svoji podjetniški strukturi, in sicer, da je eden njenih članov, ki trguje z zadevnim izdelkom, prek delnic pridobil nadzor nad skupino za distribucijo gnojila, ki se nahaja v tretjih državah in v EU. To je dodatno povečalo tveganje navzkrižne kompenzacije in nezmožnost zaveze podjetja, kot je razloženo v uvodni izjavi 7 zgoraj.

               (12)

               Na podlagi zgoraj navedenega je Komisija sklenila, da po spremembi podjetne in prodajne strukture obstaja veliko tveganje navzkrižne kompenzacije in da zaveza, sprejeta s strani skupine Eurochem, postane neizvedljiva in jo je zato treba preklicati.

               (13)

               Skupina Eurochem je bila obveščena o sklepih Komisije, dana pa ji je bila tudi možnost, da predloži pripombe.

         C.   PISNA STALIŠČA

               (14)

               Skupini Eurochem je bila dana možnost zaslišanja, poleg tega so bila prejeta tudi pisna stališča, v katerih je skupina Eurochem ponudila, da zadevnega izdelka iz zaveze ne bo prodajala nobenim strankam v EU, katerim svoje izdelke prodaja pred kratkim pridobljena proizvodna in prodajna enota gnojil. Skupina Eurochem je pojasnila tudi, da navedena distribucija gnojila poteka po ustaljeni prodajni poti pred kratkim pridobljene proizvodne in prodajne enote gnojil v EU, zato ne predstavlja dodatnega tveganja navzkrižne kompenzacije. Poleg tega je skupina Eurochem trdila, da je vpliv na navedene cene teoretične narave, saj bi bilo v nasprotju z lastnim poslovnim interesom, če bi določili nižjo prodajno ceno za amonijev nitrat, ki izvira iz EU, da bi zmanjšali indeksirano minimalno uvozno ceno za amonijev nitrat s poreklom iz Rusije.

               (15)

               Komisija meni, da revidirana zaveza ne vpliva na izid prve ocene o neizvedljivosti zaveze. Prvič, ne glede na to, da gnojila skupine predstavljajo ustaljeno prodajno pot pred kratkim pridobljene proizvodne in prodajne enote v EU, pa so ta še vedno nova prodajna pot za skupino Eurochem. Zato bi spremljanje zaveze še naprej zahtevalo preverjanje celotne prodaje proizvodne in prodajne enote gnojil skupine Eurochem v EU, da bi potrdili odsotnost navzkrižne kompenzacije, zaradi česar bi bilo spremljanje zelo obremenjujoče. Drugič, verjetnega vpliva na navedene cene ni mogoče odpraviti, saj bo na navedene cene, ki se uporabljajo za določitev minimalne uvozne cene, dejansko vplivala prodaja pred kratkim pridobljene proizvodne enote gnojila v EU.

         D.   SPREMEMBA SKLEPA 2008/577/ES

               (16)

               Zato je v skladu s členom 8(9) osnovne uredbe in v skladu z zadevnimi klavzulami zaveze, ki pooblaščajo Komisijo, da enostransko umakne sprejetje zaveze, Komisija sklenila, da je treba umakniti sprejetje zaveze, ki jo je predložila skupina Eurochem, in je treba spremeniti Sklep 2008/577/ES. Zato bi bilo treba dokončne protidampinške dajatve, uvedene s členoma 1 in 2 Uredbe (ES) št. 661/2008, uporabljati za uvoz zadevnega izdelka, ki ga proizvaja skupina Eurochem (dodatna oznaka TARIC A522) –

         SPREJELA NASLEDNJI SKLEP:
   Člen 1
   Sprejetje zaveze glede družb Open Joint Stock Company (OJSC) „Azot“, Novomoskovsk, Rusija, ali Open Joint Sstock Company (OJSC) „Nevinnomyssky Azot“, Nevinnomyssk, Rusija, glede uvoza amonijevega nitrata, proizvedenega s strani navedenih družb in prodanega neposredno prvemu neodvisnemu kupcu v Uniji ali prodanega prek Eurochem Trading GmbH, Zug, Švica ali prodanega prek Open Joint Stock Company (OJSC) Mineral and Chemical Company „Eurochem“, Moskva, Rusija in EuroChem Trading GmbH, Zug, Švica („skupina Eurochem“), prvemu neodvisnemu kupcu v Uniji (dodatna oznaka TARIC A522), se umakne.
   Člen 2
   Preglednica iz člena 1 Sklepa 2008/577/ES se nadomesti z naslednjo preglednico:

                  „Država

                  Družbe

                  Dodatna oznaka TARIC

                  Rusija

                  Delniška družba Acron, Veliky Novgorod, Rusija, in delniška družba Dorogobuzh, Dorogobuzh, Rusija, članici holdinga „Acron“ Holding Company

                  A532“

   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 10. oktobra 2012

            Za Komisijo

            Predsednik

         José Manuel BARROSO

      (1)  UL L 343, 22.12.2009, str. 51.

      (2)  UL L 198, 23.8.1995, str. 1.

      (3)  UL L 102, 18.4.2002, str. 1.

      (4)  UL L 185, 12.7.2008, str. 1.

      (5)  UL L 278, 23.10.2009, str. 1.

      (6)  UL L 185, 12.7.2008, str. 43.

      (7)  UL C 171, 16.6.2012, str. 25.


title: 2008/577/ES: Sklep Komisije z dne 4. julija 2008 o sprejetju zavez, ponujenih v zvezi s protidampinškim postopkom glede uvoza amonijevega nitrata s poreklom iz Rusije in Ukrajine

text:
               12.7.2008

               SL

               Uradni list Evropske unije

               L 185/43

      SKLEP KOMISIJE

   z dne 4. julija 2008
   o sprejetju zavez, ponujenih v zvezi s protidampinškim postopkom glede uvoza amonijevega nitrata s poreklom iz Rusije in Ukrajine
   (2008/577/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), ter zlasti členov 8 in 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Z Uredbo (ES) št. 2022/95 (2) je Svet uvedel dokončno protidampinško dajatev na uvoz amonijevega nitrata s poreklom iz Rusije („zadevni izdelek“). Na podlagi nadaljnje preiskave, ki je pokazala, da se dajatev absorbira, so bili ukrepi spremenjeni z Uredbo Sveta (ES) št. 663/98 (3). Na podlagi zahtevka za pregled zaradi izteka ukrepa in vmesni pregled na podlagi členov 11(2) in 11(3) osnovne uredbe je Svet z Uredbo (ES) št. 658/2002 (4) uvedel dokončno protidampinško dajatev v znesku 47,07 EUR na tono za uvoz amonijevega nitrata, uvrščenega pod oznaki KN 3102 30 90 in 3102 40 90, s poreklom iz Rusije.

               (2)

               Svet je z Uredbo (ES) št. 132/2001 (5) uvedel dokončno protidampinško dajatev v znesku 33,25 EUR na tono za uvoz zadevnega izdelka s poreklom iz Ukrajine. Po pregledu zaradi izteka ukrepa, začetem januarja 2006, je Svet z Uredbo (ES) št. 442/2007 (6) za dve leti obnovil te ukrepe na njihovi tedanji ravni.

               (3)

               Svet je z Uredbo (ES) št. 993/2004 (7) določil oprostitev plačila protidampinških dajatev na uvoz v nove države članice, ki so k Evropski uniji pristopile 1. maja 2004 („EU-10“), pod pogoji posebnih zavez („širitvene zaveze“), in Komisijo pooblastil, da sprejme navedene širitvene zaveze. Na podlagi tega je Komisija z Uredbo (ES) št. 1001/2004 (8) sprejela tri širitvene zaveze, ki so jih ponudili ruski proizvajalci izvozniki odprte delniške družbe Mineral and Chemical Company „Eurochem“, član skupine družb Eurochem, ter delniški družbi Acron in Dorogobuzh, člana holdinga Holding Company „Acron“, ter ukrajinski proizvajalec izvoznik odprta delniška družba Azot Cherkassy.

               (4)

               Komisija je z Uredbo (ES) št. 1996/2004 (9) sprejela novo zavezo navedenih proizvajalcev izvoznikov, ki je veljala do 20. maja 2005.

               (5)

               Svet je z Uredbo (ES) št. 945/2005 (10) po opravljenem vmesnem pregledu, po obsegu omejenem na opredelitev zadevnega izdelka, odločil, da je treba opredelitev zadevnega izdelka pojasniti in da je veljavne ukrepe treba prav tako uporabljati za zadevni izdelek, kadar je ta vključen v druga gnojila, sorazmerno njihovemu deležu amonijevega nitrata, skupaj z drugimi nepomembnimi snovmi in hranili.

               (6)

               Komisija je 30. novembra 2005 z obvestilom v Uradnem listu Evropske unije
                   (11) napovedala začetek delnega vmesnega pregleda v zvezi z uvozom amonijevega nitrata s poreklom iz Rusije v Skupnost, ki ga je zahtevala družba Eurochem.

               (7)

               Komisija je 19. decembra 2006 z obvestilom v Uradnem listu Evropske unije
                   (12) napovedala začetek delnega vmesnega pregleda v zvezi z uvozom amonijevega nitrata s poreklom iz Rusije v Skupnost, ki ga je zahtevala družba Acron.

               (8)

               Komisija je 19. decembra 2006 z obvestilom v Uradnem listu Evropske unije
                   (13) napovedala začetek delnega vmesnega pregleda v zvezi z uvozom amonijevega nitrata s poreklom iz Ukrajine v Skupnost, ki ga je zahtevala družba Cherkassy.

               (9)

               Dokončne ugotovitve in sklepi delnega vmesnega pregleda v zvezi z družbama Acron in Cherkassy so navedeni v Uredbi Sveta (ES) št. 236/2008 (14) in Uredbi Sveta (ES) št. 237/2008 (15). Med vmesnim pregledom sta družbi Acron in Cherkassy izrazili interes, da ponudita cenovno zavezo, vendar nista predložili ustrezno utemeljene ponudbe v roku iz člena 8(2) osnovne uredbe. Vendar pa je Svet menil, kot je navedeno v zgoraj navedenih uredbah Sveta, da je treba zaradi razlogov iz uvodnih izjav 61 in 62 Uredbe (ES) št. 236/2008 ter uvodnih izjav 46 in 47 Uredbe (ES) št. 237/2008 obema družbama izjemoma dovoliti, da dopolnita svoji ponudbi o zavezi v 10 koledarskih dneh od začetka veljavnosti navedene uredbe. Po objavi zgoraj navedenih uredb Sveta in v roku iz navedenih uredb sta družbi Acron in Cherkassy predložili sprejemljivi cenovni zavezi v skladu s členom 8(1) osnovne uredbe.

               (10)

               Dokončne ugotovitve in sklepi delnega vmesnega pregleda v zvezi z družbo Eurochem so navedeni v Uredbi Sveta (ES) št. 661/2008 (16) o uvedbi dokončne protidampinške dajatve na uvoz amonijevega nitrata s poreklom iz Rusije. Med preiskavo je družba Eurochem predložila sprejemljivo cenovno zavezo v skladu s členom 8(1) osnovne uredbe.

               (11)

               Te ukrepe je ohranila Uredba (ES) št. 661/2008 po pregledu zaradi izteka ukrepa, začetem 14. aprila 2007 (17).

         B.   ZAVEZE

               (12)

               V okviru teh delnih vmesnih pregledov so proizvajalci izvozniki ponudili zaveze v skladu s členom 8(1) osnovne uredbe. V teh zavezah so proizvajalci izvozniki ponudili, da bodo zadevni izdelek prodajali po ceni ali nad ceno, ki odpravlja škodljive učinke dampinga. Ponujene zaveze poleg tega zagotavljajo indeksacijo minimalnih cen v skladu z javnimi mednarodnimi kotacijami zadevnega izdelka, glede na to, da se cene zadevnega izdelka bistveno razlikujejo. Proizvajalci izvozniki so tudi ponudili, da bodo upoštevali določeno količinsko zgornjo mejo, tako da njihov uvoz ne bo vplival na cene v Franciji ali Združenem kraljestvu. Navedene cene so osnova za indeksacijo. Raven količinske zgornje meje je določena na skupaj okrog 12 % skupne potrošnje Skupnosti zadevnega izdelka.

               (13)

               Proizvajalci izvozniki so z namenom zmanjšanja tveganja kršitve zaveze z navzkrižno kompenzacijo cen poleg tega ponudili, da zadevnega izdelka iz zaveze ne bodo prodajali tistim kupcem v Evropski skupnosti, katerim že prodajajo druge izdelke, z izjemo nekaterih drugih izdelkov, za katere so se proizvajalci izvozniki zavezali, da bodo upoštevali določene cenovne režime.

               (14)

               Proizvajalci izvozniki bodo Komisiji tudi redno pošiljali podrobne informacije o svojem izvozu v Skupnost, kar pomeni, da lahko Komisija učinkovito spremlja zaveze. Poleg tega imajo ti proizvajalci izvozniki tako prodajno strukturo, da je po mnenju Komisije nevarnost izogibanja zavezam majhna.

               (15)

               Po razkritju ponujenih zavez je industrija Skupnosti nasprotovala ponujenim zavezam. Industrija Skupnosti je trdila, da so cene zadevnega izdelka spremenljive in da indeksacija minimalnih uvoznih cen, ki temelji na ponujenih cenah zadevnega izdelka, pod vsemi tržnimi pogoji ni učinkovita, zlasti pa ne bi bila učinkovita na trgu, odvisnem od ponudbe. Zato je industrija Skupnosti za osnovo indeksacije minimalnih cen predlagala cene naravnega plina, kot jih ponuja Waidhaus. Vendar je v zvezi s tem treba poudariti, da se indeksacija na podlagi cen naravnega plina v teh primerih ne šteje za izvedljivo zaradi slabe povezave med zadevnim izdelkom in cenami naravnega plina. V zvezi s pripombami industrije Skupnosti, da trenutna formula indeksacije ne bi bila učinkovita na trgu, odvisnem od ponudbe, bo Komisija spremljala te zaveze, in če obstajajo prima facie dokazi, da te zaveze niso več učinkovite, mora Komisija hitro ukrepati za izboljšanje položaja, kot je določeno v uvodni izjavi 19.

               (16)

               Industrija Skupnosti je nadalje trdila, da bi bila raven količinske zgornje meje previsoka, in zahtevala, da se določi pri največ 4 % skupne potrošnje Skupnosti. Trdila je, da bi družbe s količinami, navedenimi v uvodni izjavi 12 lahko vplivale na cene na trgu Skupnosti, zaradi česar indeksacija minimalnih cen ne bi bila učinkovita. V zvezi s tem je treba poudariti, da je bila količinska zgornja meja določena na ravni, za katero se je štelo, (i) da zadovoljivo omejuje tveganje vpliva družb na cene na trgu Združenega kraljestva in Francije, zaradi česar formula indeksacije ni učinkovita, in (ii) da je dovolj visoka, da zaveze hkrati ostanejo uresničljive. Industrija Skupnosti poleg tega ni dokazala, kako bi količina, ki bi presegala 4 % skupne potrošnje Skupnosti, lahko škodljivo vplivala na cene.

               (17)

               Industrija Skupnosti je nadalje predlagala uvedbo „progresivne količinske zgornje meje“, pri čemer se količinska zgornja meja vsakega proizvajalca izvoznika poveča na letni osnovi, odvisno od njegovega spoštovanja pogojev zaveze. Ta predlog se zavrača, ker je edini cilj količinskih zgornjih mej omejiti tveganje vplivanja na cene, na katerih temelji indeksacija minimalne cene. Prav tako je treba poudariti, da se v primeru kršitve zaveze sprejetje zaveze kot takšne lahko umakne.

               (18)

               Industrija Skupnosti je še trdila, da obstaja visoka raven tveganja navzkrižne kompenzacije, tj. izdelki, ki jih zaveza ne zajema, se lahko prodajajo po umetno nizkih cenah, da se izravnajo najnižje uvozne cene za izdelke iz zaveze, saj lahko proizvajalci izvozniki istim strankam v Skupnosti poleg izdelka, zajetega v zavezo, prodajajo tudi druge izdelke. V zvezi s tem je treba poudariti, kakor je navedeno v uvodni izjavi 13, da zaveza vsebuje določene klavzule za omejitev tveganja navzkrižne kompenzacije. Tako so bili pomisleki industrije Skupnosti zadostno obravnavani.

               (19)

               Glede na zgoraj navedeno so zaveze, ki so jih ponudili ruski in ukrajinski proizvajalci izvozniki, sprejemljive.

               (20)

               Vendar bo Komisija zaradi posebnih prvin teh zavez (tj. zlasti formule indeksacije) redno ocenjevala izvedljivost teh zavez. Komisija bo pri ocenjevanju izvedljivosti upoštevala, vendar se ne bo omejila na merila, kot so cene zadevnega izdelka na trgih v Franciji in Združenem kraljestvu, raven koeficienta formule indeksacije, prodajne cene proizvajalca izvoznika, kakor jih je navedel v četrtletnih poročilih o prodaji, in dobičkonosnost industrije Skupnosti. Zlasti če ocena izvedljivosti pokaže, da se je dobičkonosnost industrije Skupnosti zmanjšala zaradi zavez, si bo Komisija prizadevala hitro umakniti sprejetje zavez v skladu s členom 8(9) osnovne uredbe.

               (21)

               Da bi lahko Komisija učinkovito spremljala izpolnjevanje zavez družb, kadar je zahtevek za sprostitev v prosti promet predložen ustreznemu carinskemu organu, bo oprostitev dajatev odvisna od (i) predložitve fakture na podlagi zaveze, ki bo vsebovala vsaj podatke iz Priloge k Uredbi Sveta (ES) št. 661/2008 in Priloge k Uredbi Sveta (ES) št. 662/2008 (18), (ii) dejstva, da morajo navedene družbe uvoženo blago izdelati, odpraviti in fakturirati neposredno prvi neodvisni stranki v Skupnosti, in (iii) dejstva, da blago, deklarirano in predloženo carinskim organom, natančno ustreza opisu na računu na podlagi zaveze. Kadar taka faktura ni predložena ali ne ustreza izdelku, predloženemu carinskim organom, se namesto tega plača ustrezen znesek protidampinške dajatve.

               (22)

               Za zagotovitev spoštovanja teh zavez so bili uvozniki z Uredbo (ES) št. 661/2008 in Uredbo (ES) št. 662/2008 opozorjeni, da neizpolnjevanje pogojev iz navedenih uredb ali umik sprejetja zaveze s strani Komisije lahko privede do carinskega dolga za zadevne transakcije.

               (23)

               V primeru kršitve ali umika zaveze ali kadar Komisija umakne sprejetje zaveze, se v skladu s členom 8(9) osnovne uredbe samodejno uporablja protidampinška dajatev, uvedena v skladu s členom 9(4) osnovne uredbe –

         SKLENILA:
   Člen 1
   Sprejme se zaveza, ki so jo ponudili spodaj navedeni izvozniki proizvajalci v zvezi s protidampinškim postopkom glede uvoza amonijevega nitrata s poreklom iz Rusije in Ukrajine.

               Država

               Družbe

               Dodatna oznaka Taric

               Rusija

               Proizvedeno v odprti delniški družbi NAK Azot, Novomoskovsk, Rusija, ali odprti delniški družbi Nevinnomyssky Azot, Nevinnomyssk, Rusija, in prodano neposredno prvemu neodvisnemu kupcu v Skupnosti ali prek Eurochem Trading GmbH, Zug, Švica, ali prek odprte delniške družbe Mineral and Chemical Company „Eurochem“, Moskva, Rusija, in Eurochem Trading GmbH, Zug, Švica, prvemu neodvisnemu kupcu v Skupnosti

               A522

               Rusija

               Delniška družba Acron, Veliky Novgorod, Rusija, in delniška družba Dorogobuzh, Dorogobuzh, Rusija, članici holdinga „Acron“ Holding Company

               A532

               Ukrajina

               Odprta delniška družba Azot Cherkassy, Ukrajina

               A521

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 4. julija 2008

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 198, 23.8.1995, str. 1. Uredba, kakor je bila spremenjena z Uredbo (ES) št. 663/98 (UL L 93, 26.3.1998, str. 1).

      (3)  UL L 93, 26.3.1998, str. 1.

      (4)  UL L 102, 18.4.2002, str. 1. Uredba, kakor je bila nazadnje spremenjena z Uredbo (ES) št. 945/2005 (UL L 160, 23.6.2005, str. 1).

      (5)  UL L 23, 25.1.2001, str. 1. Uredba, kakor je bila nazadnje spremenjena z Uredbo (ES) št. 945/2005.

      (6)  UL L 106, 24.4.2007, str. 1.

      (7)  UL L 182, 19.5.2004, str. 28.

      (8)  UL L 183, 20.5.2004, str. 13.

      (9)  UL L 344, 20.11.2004, str. 24.

      (10)  UL L 160, 23.6.2005, str. 1.

      (11)  UL C 300, 30.11.2005, str. 8.

      (12)  UL C 311, 19.12.2006, str. 55.

      (13)  UL C 311, 19.12.2006, str. 57.

      (14)  UL L 75, 18.3.2008, str. 1.

      (15)  UL L 75, 18.3.2008, str. 8.

      (16)  Glej stran 1 tega Uradnega lista.

      (17)  UL C 81, 14.4.2007, str. 2.

      (18)  Glej stran 35 tega Uradnega lista.


title: Sklep Sveta (EU) 2016/394 z dne 14. marca 2016 o zaključku postopka posvetovanj z Republiko Burundi na podlagi člena 96 Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani

text:
               18.3.2016

               SL

               Uradni list Evropske unije

               L 73/90

         SKLEP SVETA (EU) 2016/394
   z dne 14. marca 2016
   o zaključku postopka posvetovanj z Republiko Burundi na podlagi člena 96 Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani
   SVET EVROPSKE UNIJE JE –
   ob upoštevanju Pogodbe o delovanju Evropske unije
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega 23. junija 2000 v Cotonouju (1) in spremenjenega 22. junija 2010 v Ouagadougouju, Burkina Faso (2) (v nadaljnjem besedilu: Sporazum o partnerstvu AKP-EU), in zlasti člena 96 navedenega sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba upoštevati pri izvajanju Sporazuma o partnerstvu AKP-ES (3), in zlasti člena 3 navedenega sporazuma,
   ob upoštevanju predloga, ki ga je Evropska komisija sprejela v soglasju z visoko predstavnico Unije za zunanje zadeve in varnostno politiko,
   ob upoštevanju naslednjega:

               (1)

               Republika Burundi ne spoštuje bistvenih elementov iz člena 9 Sporazuma o partnerstvu AKP-EU.

               (2)

               V skladu s členom 96 Sporazuma o partnerstvu AKP-EU so se 8. decembra 2015 začela posvetovanja z Republiko Burundi v prisotnosti predstavnikov skupine afriških, karibskih in pacifiških držav, vključno z Afriško unijo, Vzhodnoafriško skupnostjo in Organizacijo združenih narodov.

               (3)

               V okviru teh posvetovanj so predstavniki burundijske vlade predložili predloge zavez. Predlagane zaveze so ocenjene kot nezadovoljive.

               (4)

               Zato je treba skleniti, da se posvetovanja, začeta na podlagi člena 96 Sporazuma o partnerstvu AKP-EU, zaključijo, in sprejeti ustrezne ukrepe za uresničitev navedenih zavez –

         SPREJEL NASLEDNJI SKLEP:
   Člen 1
   Posvetovanja z Republiko Burundi v skladu s členom 96 Sporazuma o partnerstvu AKP-EU so zaključena.
   Člen 2
   Ukrepi, navedeni v priloženem pismu, so sprejeti kot ustrezni ukrepi iz člena 96(2)(c) Sporazuma o partnerstvu AKP-EU.
   Člen 3
   Ta sklep začne veljati na dan sprejetja.
   Sklep se redno pregleda vsaj vsakih šest mesecev, po možnosti v okviru nadzornih misij, ki jih v sodelovanju s službami Komisije izvaja Evropska služba za zunanje delovanje.

      V Bruslju, 14. marca 2016

            Za Svet

            Predsednica

         F. MOGHERINI

      (1)  UL L 317, 15.12.2000, str. 3.

      (2)  UL L 287, 4.11.2010, str. 3.

      (3)  UL L 317, 15.12.2000, str. 376.

      PRILOGA

         Spoštovani predsednik republike,
         Evropska unija meni, da Republika Burundi ni spoštovala več bistvenih elementov iz člena 9 Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega 23. junija 2000 v Cotonouju (v nadaljnjem besedilu: Sporazuma o partnerstvu AKP-EU). Večkrat je izrazila zaskrbljenost, zlasti v okviru okrepljenega dialoga v skladu s členom 8 Sporazuma o partnerstvu AKP-EU, glede nespoštovanja nekaterih načel s področja človekovih pravic, demokracije in pravne države.
         Zato je Evropska unija začela posvetovanja z burundijsko vlado na podlagi člena 96 Sporazuma o partnerstvu AKP-EU, da bi preučila svoje pomisleke in način, kako jih odpraviti.
         Burundijska vlada je sprejela povabilo Evropske unije in posvetovanja so se začela 8. decembra 2015 v Bruslju.
         Na srečanju so udeleženci razpravljali o ukrepih, ki so potrebni za ponovno zagotovitev spoštovanja demokratičnih načel in vrednot, človekovih pravic in pravne države na podlagi bistvenih elementov Sporazuma o partnerstvu AKP-EU ter načel iz sporazumov iz Aruše. Udeleženci so razpravljali in izmenjali mnenja v zvezi z devetimi vprašanji, glede katerih je Evropska unija pričakovala posebne in konkretne zaveze burundijske vlade.
         Evropska unija se je med posvetovanji seznanila z odgovori burundijske strani, zlasti kar zadeva:

                     —

                     ponovno delovanje zasebnih medijev ter reševanje sporov glede teh medijev v skladu z zakonom o tisku,

                     —

                     svobodo opravljanja poklica novinarja,

                     —

                     svobodo in varnost civilne družbe in zagovornikov človekovih pravic,

                     —

                     izvajanje tekočih sodnih postopkov v skladu z zavezami, zahtevanimi v okviru okrepljenega dialoga v skladu s členom 8 Sporazuma o partnerstvu AKP-EU,

                     —

                     položaj zapornikov, ki so bili aretirani med protesti,

                     —

                     izvajanje preiskav glede domnevnega mučenja in izvensodnih usmrtitev,

                     —

                     dialog med burundijskimi akterji v sodelovanju z Vzhodnoafriško skupnostjo in Afriško unijo ali drugim mednarodnim mediatorjem, de se zagotovi ponovno spoštovanje demokratičnih načel,

                     —

                     razorožitev in razpustitev vseh oboroženih organizacij, razen nacionalne policije in obrambnih sil, ob podpori mednarodnih opazovalcev,

                     —

                     izvajanje načrta za izhod iz krize v skladu s časovnim načrtom, ki bo še določen.

               Evropska unija je po posvetovanjih v svojih sklepih izjavila, da je seznanjena z zavezo burundijske vlade, da bo predložila pojasnila in pospešila nekatere sodne postopke. Vendar pa je Evropska unija hkrati ugotovila, da z odgovori, ki so jih prispevali predstavniki burundijske vlade, ni mogoče celovito odpraviti nespoštovanja bistvenih elementov partnerstva med EU in Republiko Burundi ter se zadovoljivo odzvati na odločitve Mirovnega in varnostnega sveta Afriške unije z dne 17. oktobra in 13. novembra 2015.
         Evropska stran je zato sklenila, da zaključi posvetovanja in sprejme ustrezne ukrepe na podlagi člena 96(2)(c) Sporazuma o partnerstvu AKP-EU.
         Z vnovičnim spoštovanjem bistvenih elementov Sporazuma o partnerstvu AKP-EU se bo sodelovanje postopoma normaliziralo. V Prilogi glede seznama zavez so navedene pričakovane zaveze razvrščene v štiri glavna področja, ki se bodo ocenjevala vzporedno, ter so navedeni ustrezni ukrepi, ki ustrezajo doseženemu napredku. Opozarjamo, da nameravamo v posvetovanju z Afriško unijo pregledati in prilagoditi način in pogoje financiranja ter izplačila naše podpore za burundijski kontingent, ki sodeluje v misiji AMISOM (financirani iz Evropskega razvojnega sklada (ERS) v okviru mirovne pomoči za Afriko).
         Evropska unija si pridržuje pravico, da te ukrepe prilagodi glede na razvoj političnih razmer in napredek pri uresničevanju zavez.
         V okviru postopka iz člena 96 Sporazuma o partnerstvu AKP-EU bo Evropska unija še naprej pozorno spremljala razmere v Burundiju v obdobju veljavnosti sklepa, sprejetega na podlagi člena 96 Sporazuma o partnerstvu AKP-EU. V tem obdobju bo potekal dialog z burundijsko vlado, ki bo podpiral proces ponovne zagotovitve spoštovanja bistvenih elementov Sporazuma o partnerstvu AKP-EU. Evropska unija bo redno preučevala razmere, prvi tak pregled bo izveden v roku šestih mesecev. Svet bo sklep, sprejet na podlagi člena 96, lahko revidiral na podlagi razvoja razmer in izvajanja zavez.
         S spoštovanjem,

               Za Svet

            F. MOGHERINI

               Predsednica

               Za Komisijo

            N. MIMICA

               Komisar

         PRILOGA

            SEZNAM ZAVEZ

                     Zaveze burundijske vlade

                     Ustrezni ukrepi Evropske unije

                     Nespoštovanje zavez (ugotovljeno stanje ob zaključku posvetovanj na podlagi člena 96 Sporazuma o partnerstvu AKP-EU): bistveni elementi iz člena 9 Sporazuma o partnerstvu AKP-EU se ne spoštujejo, in sicer (i) človekove pravice, (ii) demokratična načela in (iii) pravna država.

                     Evropska unija (1) bo še naprej podpirala prebivalce Burundija. Še naprej bo financirala obstoječe pogodbe ter dejavnosti, ki so nujne, zagotavljajo neposredno podporo prebivalstvu in civilni družbi ter so povezane z odpravljanjem revščine in dostopom do osnovnih storitev.
                     V zvezi s tem bosta organom odločanja Evropske unije v odobritev predložena dva programa za izredne razmere: dostop do zdravstvene oskrbe (40 000 000  EUR) in prehrana/razvoj podeželja (15 000 000  EUR). Izvajanje teh projektov bo predvidoma poverjeno nevladnim organizacijam in/ali mednarodnim agencijam.
                     Humanitarne dejavnosti (vključno s podporo beguncem) se bodo še naprej izvajale na podlagi dokazanih potreb in če bo mogoč dostop do prebivalstva.
                     Po drugi strani pa se začasno prekinejo finančna podpora in izplačila sredstev (vključno s proračunsko podporo) v neposredno korist burundijske uprave ali organov.
                     Pogoji financiranja in postopki plačila nadomestil za burundijsko vojaško osebje, ki sodeluje v misiji AMISOM, ter prispevki, plačani burundijski vladi za stroške pred napotitvijo (financirani iz ERS v okviru mirovne pomoči za Afriko), bodo pregledani in prilagojeni v posvetovanju z Afriško unijo.
                     Ti ukrepi se ne nanašajo na programe in financiranje, ki spodbujajo regionalno povezovanje, ne glede na to, kako se izvajajo.

                     Področja, na katerih se pričakujejo zaveze burundijske vlade, in ustrezni kazalniki. Ta področja in ustrezni kazalniki bodo ocenjeni kot celota v skladu z razvojem na teh področjih.
                     1.   Politični dogovor o načrtu za izhod iz krize
                     Pričakovane zaveze

                                 1.1

                                 Udeležba – v sodelovanju z Vzhodnoafriško skupnostjo in Afriško unijo ali drugim mednarodnim mediatorjem – v dialogu, da se omogoči ponovno spoštovanje demokratičnih načel

                           Kazalnik:

                                 —

                                 učinkovit vključujoč politični dialog, ki združuje vse sfere političnega življenja pod pogoji, ki jih določa mednarodni mediator, in ob spoštovanju tega sklepa, ter vodi do načrta za izhod iz krize ali kakršne koli sporazumne in mirne rešitve krize v skladu s sporazumi iz Aruše s ciljem ponovne vzpostavitve pravne države in vključujočega upravljanja.

                     Poleg sredstev za programe, ki se izvajajo ali so trenutno v postopku izbora, neporabljena sredstva iz 11. Evropskega razvojnega sklada (ERS) znašajo 322 000 000  EUR (2). Ta sredstva ostajajo na voljo za Burundi in bi se lahko uporabila, če bo ugotovljen napredek pri izvajanju zavez. Ustrezni ukrepi bodo sprejeti postopno glede na oceno napredka in uresničevanje zavez s strani burundijske vlade na štirih področjih (umiritev razmer, obravnava sodnih zadev, politični dialog in izvajanje načrta za izhod iz krize), in sicer na naslednji način:

                                 1.

                                 Če bo ugotovljen pozitiven napredek, bodo pristojne službe Evropske unije poleg nadaljnje neposredne pomoči najbolj ogroženim skupinam prebivalstva preučile možnost sprejetja finančnih zavez za krepitev zmogljivosti javne uprave in institucij, in sicer za vsak primer posebej in glede na to, kako nujne in potrebne so.

                                 2.

                                 Če bo dosežen večji napredek, bo Evropska unija ocenila, ali se izvede izplačilo zadnjega obroka proračunske podpore iz 10. ERS (največ 11 500 000  EUR).

                           Sprejemanje projektov (razen proračunske podpore), prvotno predvidenih za leto 2015, bi se lahko ponovno začelo.

                                 1.2

                                 Nadaljnje razoroževanje ob podpori mednarodnih opazovalcev; naloge vzdrževanja javnega reda opravljajo zgolj nacionalna policija in obrambne sile, ob spoštovanju pravne države

                           Kazalnik:

                                 —

                                 izvajajo se sklepi Sveta za mir in varnost Afriške unije na področju razoroževanja (zlasti sklep z dne 13. junija 2015 o napotitvi vojaških strokovnjakov) in resolucije Varnostnega sveta Združenih narodov (zlasti resolucija z dne 12. novembra 2015);

                                 3.

                                 Da bi pripravili in podprli načrt za izhod iz krize, bo s celovitejšim izvajanjem ukrepov omogočena oživitev komponente javnega upravljanja nacionalnega okvirnega programa iz 11. ERS in programa za proračunsko podporo iz 11. ERS.

                           Program, predviden za leto 2016 v energetskem sektorju, bo prav tako oživljen.

                                 4.

                                 Nazadnje se bo z izvajanjem vseh ukrepov omogočilo neomejeno izvajanje vseh programov in financiranja Evropske unije za Burundi v okviru nacionalnega okvirnega programa iz 11. ERS (432 000 000  EUR).

                     2.   Ukrepi za umiritev razmer in odpiranje političnega procesa
                     Pričakovane zaveze

                                 2.1

                                 Ponovno delovanje zasebnih medijev in reševanje sporov v zvezi s temi mediji v skladu z zakonom o tisku

                           Kazalnik:

                                 —

                                 neodvisna javna radiotelevizija, ki oddaja na celotnem ozemlju, da se zagotovi pluralizem informacij.

                                 2.2

                                 Svoboda opravljanja poklica novinarja ob zagotovljeni varnosti

                           Kazalnik:

                                 —

                                 konkretni ukrepi za preprečevanje ustrahovanja novinarjev

                                 —

                                 preiskave, povezane s pregonom povzročiteljev nasilja nad novinarji; položaj novinarjev se obravnava v skladu z zakonom o tisku in ob spoštovanju svobode izražanja.

                                 2.3

                                 Svoboda in varnost civilne družbe in zagovornikov človekovih pravic

                           Kazalnik:

                                 —

                                 razveljavitev odloka z dne 23. novembra 2015 o prekinitvi delovanja nekaterih organizacij civilne družbe; prenehanje ustrahovanja zagovornikov človekovih pravic.

                     3.   Ukrepi v zvezi s sodnimi zadevami
                     Pričakovane zaveze

                                 3.1

                                 Obravnava tekočih sodnih postopkov, vključno s tistimi, ki so bili navedeni v okviru okrepljenega dialoga iz člena 8

                           Kazalnik:

                                 —

                                 izvedba postopkov pritožbe v obravnavanih zadevah (MSD, F. Bamvuginyumvira, L. Ngendakumana) v skladu s pravili in ob spoštovanju pravice do obrambe.

                                 3.2

                                 Obravnava zadev v zvezi z zaporniki, povezanimi s protesti in naknadnimi varnostnimi incidenti, v skladu z burundijskim kazenskim zakonikom in mednarodnimi standardi

                           Kazalnik:

                                 —

                                 priprava pravnih aktov o izpustitvi protestnikov, ki niso zagrešili nasilnih dejanj, in odpravi nalogov za njihovo prijetje, če obstajajo. Privedba pred sodišče vseh preostalih preganjanih protestnikov v predpisanih rokih in ob spoštovanju burundijskih zakonov, vključno z mednarodnimi standardi, ki jih je Burundi ratificiral v zvezi s pravico do poštenega sojenja.

                                 3.3

                                 Preiskave domnevnih primerov mučenja in izvensodnih usmrtitev ter nadaljnje ukrepanje na podlagi sklepov preiskav

                           Kazalnik:

                                 —

                                 objava verodostojnih poročil o preiskavah, izvedenih v sodelovanju z mednarodnimi strokovnjaki, vseh primerov domnevnega mučenja, spolnega nasilja, izginotij in izvensodnih usmrtitev ter sprejetje ukrepov zoper osebe, odgovorne za ta dejanja.

                     4.   Izvajanje načrta za izhod iz krize
                     Pričakovana zaveza
                     Izvajanje načrta za izhod iz krize v skladu s sprejetim časovnim načrtom
                     Sklepi mednarodnih mediatorjev in načrt za izhod iz krize se izvajajo v skladu s časovnim načrtom in pogoji, določenimi v tem načrtu.

            (1)  Vključno z Evropsko investicijsko banko (EIB)

            (2)  55 milijonov eurov iz nacionalnega okvirnega programa iz 11. ERS je bilo že dodeljenih v letu 2014, za dva projekta za izredne razmere v pomoč prebivalstvu, ki sta v pripravi, pa bo skupaj dodeljenih 55 milijonov eurov.


title: Sklep Sveta z dne 29. septembra 2016 o zamenjavi članov upravnega odbora Evropskega centra za razvoj poklicnega usposabljanja

text:
               7.10.2016

               SL

               Uradni list Evropske unije

               C 368/2

         SKLEP SVETA
   z dne 29. septembra 2016
   o zamenjavi članov upravnega odbora Evropskega centra za razvoj poklicnega usposabljanja
   (2016/C 368/02)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je v zvezi s predstavniki delojemalcev predložila Komisija,
   ob upoštevanju naslednjega:

               (1)

               Svet je s sklepoma z dne 14. julija 2015 (2) in 14. septembra 2015 (3) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2015 do 17. septembra 2018.

               (2)

               V upravnem odboru navedenega centra se je v skupini predstavnikov organizacij delojemalcev sprostilo mesto člana za Francijo.

               (3)

               Imenovati bi bilo treba člane upravnega odbora navedenega centra za preostanek sedanjega mandata, ki se izteče 17. septembra 2018 –

         SPREJEL NASLEDNJI SKLEP:
   Člen 1
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2018, imenuje:
   PREDSTAVNIKI ORGANIZACIJ DELOJEMALCEV

               FRANCIJA

               Sébastien DUPUCH

         Člen 2
   Ta sklep se informativno objavi v Uradnem listu Evropske unije.

      V Bruslju, 29. septembra 2016

            Za Svet

            Predsednik

         P. ŽIGA

      (1)  UL L 39, 13.2.1975, str. 1.

      (2)  UL C 232, 16.7.2015, str. 2.

      (3)  UL C 305, 16.9.2015, str. 2.


title: 2006/459/ES,Euratom: Sklep Sveta in Komisije z dne  3. oktobra 2005  o sklenitvi Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Uzbekistan na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               6.7.2006

               SL

               Uradni list Evropske unije

               L 185/27

      SKLEP SVETA IN KOMISIJE

   z dne 3. oktobra 2005
   o sklenitvi Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Uzbekistan na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2006/459/ES, Euratom)
   SVET EVROPSKE UNIJE
   IN KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2) ter členov 55, 57(2), 71, 80(2), 93, 94, 133 in 181a, v povezavi z drugim stavkom člena 300(2) in prvim pododstavkom člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Pogodbe o pristopu iz leta 2003 in zlasti člena 2(3) Pogodbe,
   ob upoštevanju Akta o pristopu iz leta 2003 in zlasti člena 6(2) Akta,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Protokol k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Uzbekistan na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji, ki predvideva določene tehnične prilagoditve, povezane z institucionalnim in pravnim razvojem v Evropski uniji, je bil v imenu Evropske skupnosti in držav članic podpisan dne 30. aprila 2004.

               (2)

               Od 1. maja 2004 do začetka veljavnosti se Protokol uporablja začasno.

               (3)

               Protokol je treba skleniti –

         SKLENILA:
   Člen 1
   Protokol k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Uzbekistan na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Evropske skupnosti, Evropske skupnosti za atomsko energijo in držav članic.
   Besedilo Protokola je priloženo temu sklepu (2).
   Člen 2
   Predsednik Sveta v imenu Evropske skupnosti in držav članic pošlje uradno obvestilo iz člena 4 Protokola. Predsednik Komisije hkrati pošlje to uradno obvestilo v imenu Evropske skupnosti za atomsko energijo.

      V Luxembourgu, 3. oktobra 2005.

            Za Svet

            Predsednik

         D. ALEXANDER

            Za Komisijo

            Predsednik

         J. M. BARROSO

      (1)  UL C 174 E, 14.7.2005, str. 45.

      (2)  Glej stran 23 tega Uradnega lista.


title: Sklep Komisije z dne 7. decembra 2009 o podaljšanju obdobja razpoložljivosti izredne finančne pomoči Skupnosti Kosovu

text:
               10.12.2009

               SL

               Uradni list Evropske unije

               L 323/66

      SKLEP KOMISIJE

   z dne 7. decembra 2009
   o podaljšanju obdobja razpoložljivosti izredne finančne pomoči Skupnosti Kosovu
   (2009/918/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2006/880/ES z dne 30. novembra 2006 o zagotovitvi izredne finančne pomoči Skupnosti Kosovu (1) in zlasti člena 1(3) Sklepa,
   ob upoštevanju naslednjega:

               (1)

               Obdobje razpoložljivosti izredne finančne pomoči Skupnosti Kosovu (2) v skladu z zgoraj navedenim Sklepom 2006/880/ES se zaključi 11. decembra 2009.

               (2)

               V členu 1(3) Sklepa 2006/880/ES je navedena možnost, da Komisija obdobje razpoložljivosti podaljša za največ eno leto.

               (3)

               Obdobje razpoložljivosti bi bilo treba podaljšati za eno leto za dokončanje programa finančne pomoči.

               (4)

               O tem podaljšanju so potekala obsežna posvetovanja z Ekonomsko-finančnim odborom –

         SPREJELA NASLEDNJI SKLEP:
   Člen 1
   Obdobje razpoložljivosti izredne finančne pomoči Skupnosti Kosovu se podaljša za eno leto, in sicer do 11. decembra 2010.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 7. decembra 2009

            Za Komisijo

            Predsednik

         José Manuel BARROSO

      (1)  UL L 339, 6.12.2006, str. 36.

      (2)  V skladu z Resolucijo Varnostnega sveta Združenih narodov št. 1244/1999 (RVSZN 1244/99) z dne 10.6.1999.


title: Sklep Sveta z dne 8. julija 1991 o začasni uporabi Potrjenega zapisnika, ki spreminja Sporazum med Evropsko gospodarsko skupnostjo in Kraljevino Tajsko o trgovini s tekstilnimi izdelki

text:
Pomembno pravno obvestilo

|

31991D0478

Uradni list L 256 , 13/09/1991 str. 0059 - 0059

		Sklep Svetaz dne 8. julija 1991o začasni uporabi Potrjenega zapisnika, ki spreminja Sporazum med Evropsko gospodarsko skupnostjo in Kraljevino Tajsko o trgovini s tekstilnimi izdelki(91/478/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju predloga Komisije,ker je Skupnost v skladu s Sklepom 87/460/EGS [1] od 1. januarja 1987 do dokončanja postopkov, potrebnih za sklenitev Sporazuma, začasno uporabljala Sporazum med Evropsko gospodarsko skupnostjo in Kraljevino Tajsko o trgovini s tekstilnimi izdelki, parafiran 28. junija 1986;ker sta se s Potrjenim zapisnikom [2] med Evropsko gospodarsko skupnostjo in Kraljevino Tajsko z dne 21. aprila 1988 podpisnici sporazumeli, da bosta uvedli dodatne rezervirane količine za tekstilni kategoriji 4 in 5;ker Tekstilni sporazum iz leta 1986 predvideva možnost količinskih prilagoditev kvot za nekatere kategorije, da bi omogočil uvedbo usklajenega sistema;ker sta po posvetovanjih med Skupnostjo in Tajsko 26. septembra 1990 podpisnici parafirali Potrjeni zapisnik, ki od 1. januarja 1989 združuje dodatne rezervirane količine z osnovnimi kvotami izdelkov kategorij 4 in 5, predvidenimi v Tekstilnem sporazumu;ker je treba do dokončanja postopkov, potrebnih za sklenitev Tekstilnega sporazuma iz leta 1986 ter prejšnjih potrjenih zapisnikov z dne 25. marca 1988 [3] in z dne 21. aprila 1988, začasno uporabljati Potrjeni zapisnik z dne 26. septembra 1990, z začetkom veljavnosti 26. septembra 1990, pod pogojem vzajemne začasne uporabe s strani Kraljevine Tajske,SKLENIL:Člen 1Od 26. septembra 1990 do dokončanja postopkov, potrebnih za sklenitev Sporazuma, se v Skupnosti začasno uporablja Potrjeni zapisnik z dne 26. septembra 1990, ki spreminja Sporazum med Evropsko gospodarsko skupnostjo in Kraljevino Tajsko o trgovini s tekstilnimi izdelki, pod pogojem vzajemne začasne uporabe s strani Kraljevine Tajske.Besedilo Potrjenega zapisnika je priloženo k temu sklepu.Člen 2Komisija je pozvana, da od Vlade Kraljevine Tajske pridobi privolitev o začasni uporabi Potrjenega zapisnika iz člena 1 in o tem uradno obvesti Svet.V Bruslju, 8. julija 1991Za SvetPredsednikW. Kok[1] UL L 255, 5.9.1987, str. 127.[2] UL L 95, 8.4.1989, str. 30.[3] UL L 95, 8.4.1989, str. 28.--------------------------------------------------


title: 2005/423/ES: Sklep Sveta z dne 10. maja 2005 o sklenitvi Dodatnega protokola k Sporazumu o pridružitvi med Evropsko skupnostjo in njenimi državami članicami na eni in Republiko Čile na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               8.6.2005

               SL

               Uradni list Evropske unije

               L 144/42

      SKLEP SVETA

   z dne 10. maja 2005
   o sklenitvi Dodatnega protokola k Sporazumu o pridružitvi med Evropsko skupnostjo in njenimi državami članicami na eni in Republiko Čile na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2005/423/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 310 Pogodbe v povezavi s prvim pododstavkom člena 300(2), ter drugim pododstavkom člena 300(3) Pogodbe,
   ob upoštevanju Akta o pristopu iz leta 2003, zlasti člena 6(2) Akta,
   ob upoštevanju predloga Komisije,
   ob upoštevanju privolitve Evropskega parlamenta,
   ob upoštevanju naslednjega:

               (1)

               Dodatni protokol k Sporazumu o pridružitvi med Evropsko Skupnostjo in njenimi državami članicami na eni strani ter Republiko Čile na drugi strani, je bil podpisan v imenu Skupnosti in njenih držav članic dne 16. decembra 2004.

               (2)

               Dodatni protokol mora biti sprejet –

         SKLENIL:
   Edini člen
   1.   Dodatni protokol k Sporazumu o pridružitvi med Evropsko skupnostjo in njenimi državami članicami na eni ter Republiko Čile na drugi strani, zaradi upoštevanja pristopa Republike Ciper, Češke republike, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Skupnosti in njenih držav članic.
   Besedilo Dodatnega protokola je priloženo temu sklepu (1).
   2.   Predsednik Sveta da uradno obvestilo, predvideno v členu 13 Dodatnega protokola.

      V Bruslju, 10. maja 2005

            Za Svet

            Predsednik

         J. KRECKÉ

      (1)  UL L 38, 10.2.2005, str. 3.


title: Sklep Sveta z dne 24. septembra 2012 o zamenjavi članov upravnega odbora Evropskega centra za razvoj poklicnega usposabljanja

text:
               12.10.2012

               SL

               Uradni list Evropske unije

               C 308/6

         SKLEP SVETA
   z dne 24. septembra 2012
   o zamenjavi članov upravnega odbora Evropskega centra za razvoj poklicnega usposabljanja
   2012/C 308/05
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je podala latvijska vlada,
   ob upoštevanju naslednjega:

               (1)

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               (2)

               Po odstopu Janisa GAIGALS se je sprostilo mesto člana upravnega odbora Centra v skupini vladnih predstavnikov –

         SPREJEL NASLEDNJI SKLEP:
   Edini člen
   Za članico upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2015, imenuje:

      PREDSTAVNICA VLADE:

               Latvija

               Nellija TITOVA

      V Bruslju, 24. septembra 2012

            Za Svet

            Predsednik

         S. ALETRARIS

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: Odločba Nadzornega organa Efte št. 433/09/COL z dne 30. oktobra 2009 o triinsedemdeseti spremembi procesnih in materialnih pravil na področju državne pomoči

text:
               25.2.2010

               SL

               Uradni list Evropske unije

               L 48/27

         ODLOČBA NADZORNEGA ORGANA EFTE
   št. 433/09/COL
   z dne 30. oktobra 2009
   o triinsedemdeseti spremembi procesnih in materialnih pravil na področju državne pomoči
   NADZORNI ORGAN EFTE JE –
   OB UPOŠTEVANJU Sporazuma o Evropskem gospodarskem prostoru (1) ter zlasti členov 61 do 63 in Protokola 26 k Sporazumu,
   OB UPOŠTEVANJU Sporazuma o ustanovitvi nadzornega organa in sodišča med Državami Efte (2) ter zlasti člena 24 in člena 5(2)(b) Sporazuma,
   ker v skladu s členom 24 Sporazuma o nadzornem organu in sodišču Nadzorni organ Efte uveljavlja določbe Sporazuma EGP v zvezi z državno pomočjo,
   ker v skladu s členom 5(2)(b) Sporazuma o nadzornem organu in sodišču Nadzorni organ Efte izda obvestila ali smernice o zadevah, ki jih obravnava Sporazum EGP, če to izrecno določata navedeni sporazum ali Sporazum o nadzornem organu in sodišču ali če Nadzorni organ Efte meni, da je to potrebno,
   ob sklicevanju na procesna in materialna pravila na področju državne pomoči (3), ki jih je 19. januarja 1994 sprejel Nadzorni organ Efte (4),
   ker poglavje Smernic o državni pomoči za reševanje in prestrukturiranje podjetij v težavah Nadzornega organa Efte (5) neha veljati 30. novembra 2009 (6),
   ker je navedeno poglavje skladno s Smernicami Evropskih skupnosti o državni pomoči za reševanje in prestrukturiranje podjetij v težavah (7), ki bodo prenehale veljati 9. oktobra 2009 (8),
   ker je Evropska komisija 9. julija 2009 sprejela Sporočilo o podaljšanju smernic Evropskih skupnosti o državni pomoči za reševanje in prestrukturiranje podjetij v težavah do 9. oktobra 2012, ki je bilo objavljeno v Uradnem listu Evropske unije9. julija 2009,
   ker je Sporočilo Evropske komisije o podaljšanju smernic Evropskih skupnosti o državni pomoči za reševanje in prestrukturiranje podjetij v težavah pomembno tudi za Evropski gospodarski prostor,
   ker je treba zagotoviti enotno uporabo pravil EGP o državni pomoči v celotnem Evropskem gospodarskem prostoru,
   ker naj bi v skladu s točko II pod naslovom „SPLOŠNO“ na koncu Priloge XV k Sporazumu EGP Nadzorni organ Efte po posvetovanju z Evropsko komisijo sprejel akte, ki ustrezajo tistim, ki jih je sprejela Evropska komisija,
   ker bo poglavje o državni pomoči za reševanje in prestrukturiranje podjetij v težavah prenehalo veljati 30. novembra 2009, je zato treba podaljšati veljavnost poglavja,
   po posvetovanju z Evropsko komisijo,
   po posvetovanju z Državami Efte –
   SPREJEL NASLEDNJO ODLOČBO:
   Člen 1
   Veljavnost poglavja o državni pomoči za reševanje in prestrukturiranje podjetij v težavah v Smernicah Nadzornega organa Efte se podaljša do 30. novembra 2012.
   Člen 2
   Besedilo v angleškem jeziku je edino verodostojno.

      V Bruslju, 30. oktobra 2009

            Za Nadzorni organ Efte

         Per SANDERUD

            Predsednik

         Kristján Andri STEFÁNSSON

            Član kolegija

      (1)  V nadaljnjem besedilu: Sporazum EGP.

      (2)  V nadaljnjem besedilu: Sporazum o nadzornem organu in sodišču.

      (3)  V nadaljnjem besedilu: Smernice o državni pomoči.

      (4)  Prvotno objavljena v UL L 231, 3.9.1994, str. 1, in v Dopolnilu EGP št. 32, 3.9.1994, str. 1.

      (5)  Odločba Nadzornega organa Efte št. 305/04/COL, objavljena v UL L 107, 28.4.2005, str. 28, Dopolnilu EGP št. 21, 28.4.2005, str. 1.

      (6)  Odstavek 89 Odločbe št. 305/04/COL, glej sklicevanje v opombi 5.

      (7)  UL C 244, 1.10.2004, str. 2.

      (8)  Odstavek 102 v dokumentu, ki je naveden v opombi 7.


               22.9.2017

               SL

               Uradni list Evropske unije

               C 316/274

         P8_TA(2015)0297
   Poimenovanje medparlamentarne delegacije
   Sklep Evropskega parlamenta z dne 9. septembra 2015 o poimenovanju medparlamentarne delegacije ((2015/2842(RSO)))
   (2017/C 316/33)

      Evropski parlament,

               —

               ob upoštevanju predloga Konference predsednikov,

               —

               ob upoštevanju svojega Sklepa z dne 12. marca 2014 o številu medparlamentarnih delegacij, delegacij pri skupnih parlamentarnih odborih ter delegacij pri odborih za parlamentarno sodelovanje in večstranskih parlamentarnih skupščinah (1),

               —

               ob upoštevanju člena 212 Poslovnika,

               1.

               odloči, da svojo delegacijo za odnose s palestinskim zakonodajnim svetom preimenuje v „Delegacijo za odnose s Palestino“;

               2.

               naroči svojemu predsedniku, naj ta sklep posreduje v vednost Svetu in Komisiji.

      (1)  Sprejeta besedila, P7_TA(2014)0217.


title: Sklep Sveta z dne 5. oktobra 1998 v zvezi s sklenitvijo Protokola za prilagoditev trgovinskih vidikov Evropskega sporazuma med Evropskimi skupnostmi in njihovimi državami članicami na eni strani ter Romunijo na drugi strani, zato da se upošteva pristop Republike Avstrije, Republike Finske in Kraljevine Švedske k Evropski uniji ter rezultati urugvajskega kroga kmetijskih pogajanj, vključno z izboljšavami obstoječega preferencialnega režima

text:
Pomembno pravno obvestilo

|

31998D0626

Uradni list L 301 , 11/11/1998 str. 0001 - 0002

		Sklep Svetaz dne 5. oktobra 1998v zvezi s sklenitvijo Protokola za prilagoditev trgovinskih vidikov Evropskega sporazuma med Evropskimi skupnostmi in njihovimi državami članicami na eni strani ter Romunijo na drugi strani, zato da se upošteva pristop Republike Avstrije, Republike Finske in Kraljevine Švedske k Evropski uniji ter rezultati urugvajskega kroga kmetijskih pogajanj, vključno z izboljšavami obstoječega preferencialnega režima(98/626/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113, v zvezi s prvim stavkom člena 228(2) Pogodbe,ob upoštevanju predloga Komisije,ker se mora Protokol za prilagoditev trgovinskih vidikov Evropskega sporazuma, sklenjenega med Evropskimi skupnostmi in njihovimi državami članicami na eni strani ter Romunijo na drugi strani, v nadaljevanju "Protokol", odobriti zato, da se upoštevajo pristop Republike Avstrije, Republike Finske in Kraljevine Švedske k Evropski uniji ter rezultati urugvajskega kroga kmetijskih pogajanj, vključno z izboljšavami obstoječega preferencialnega režima;ker mora biti Komisija pooblaščena, da sprejme ukrepe za izvajanje Protokola, predvsem v zvezi z osnovnimi in predelanimi kmetijskimi proizvodi;ker sta uredbi (ES) št. 1595/97 [1] in (ES) št. 656/98 [2] pospešili izvajanje nekaterih določb Protokola, ki se nanašajo na osnovne in predelane kmetijske proizvode; ker morajo biti zato sprejeti ustrezni ukrepi, da se zagotovi gladek prehod med preferencialnimi režimi, ki se uporabljajo po teh uredbah, in tistimi, ki so predvideni po Protokolu;ker je bil Dodatni protokol k Evropskemu sporazumu o trgovini s tekstilnimi izdelki med Evropsko skupnostjo in Romunijo nazadnje spremenjen s Sklepom 96/224/ES [3],SKLENIL:Člen 1Skupnost odobri Protokol za prilagoditev trgovinskih vidikov Evropskega sporazuma med Evropskimi skupnostmi in njihovimi državami članicami na eni strani ter Romunijo na drugi strani, zato da se upošteva pristop Republike Avstrije, Republike Finske in Kraljevine Švedske k Evropski uniji in rezultati urugvajskega kroga kmetijskih pogajanj, vključno z izboljšavami obstoječega preferencialnega režima, v nadaljevanju "Protokol".Besedilo Protokola je priloženo temu sklepu.Člen 21. Podrobna pravila za uporabo tega sklepa sprejme Komisija v skladu s postopkom, predvidenim v členu 23 Uredbe (EGS) št. 1766/92 [4] ali, kadar je to primerno, z ustreznimi določbami drugih uredb o skupni tržni ureditvi, Uredbe (ES) št. 3448/93 [5] ali Uredbe (ES) št. 3066/95 [6].2. Z začetkom veljavnosti tega sklepa velja odstavek 1 kot pravna podlaga vseh uredb, ki jih Komisija skladno s členom 8 Uredbe (ES) št. 3066/95 in skladno z Uredbo (ES) št. 656/98 sprejme za izvajanje koncesij v protokolu navedenega blaga.Člen 3Predsednik Sveta v imenu Skupnosti da uradno obvestilo, predvideno v členu 6 Protokola.V Luxembourgu, 5. oktobra 1998Za SvetPredsednikW. Schüssel[1] UL L 216, 8.8.1997, str. 1.[2] UL L 90, 25.3.1998, str. 1.[3] UL L 81, 30.3.1996, str. 264.[4] UL L 181, 1.7.1992, str. 21. Uredba, nazadnje spremenjena z Uredbo (ES) št. 923/96 (UL L 126, 24.5.1996, str. 37).[5] UL L 318, 20.12.1993, str. 18.[6] UL L 328, 30.12.1995, str. 31. Uredba, nazadnje spremenjena z Uredbo (ES) št. 1595/97.--------------------------------------------------


title: Sklep Sveta (EU) 2016/1363 z dne 24. junija 2016 o podpisu, v imenu Unije, in začasni uporabi Sporazuma med Evropsko unijo in Republiko Marshallovi otoki o odpravi vizumske obveznosti za kratkoročno bivanje

text:
               11.8.2016

               SL

               Uradni list Evropske unije

               L 216/1

         SKLEP SVETA (EU) 2016/1363
   z dne 24. junija 2016
   o podpisu, v imenu Unije, in začasni uporabi Sporazuma med Evropsko unijo in Republiko Marshallovi otoki o odpravi vizumske obveznosti za kratkoročno bivanje
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Z Uredbo (EU) št. 509/2014 Evropskega parlamenta in Sveta (1) je bil sklic na Republiko Marshallovi otoki prenesen iz Priloge I v Prilogo II k Uredbi Sveta (ES) št. 539/2001 (2).

               (2)

               Navedeni sklic na Republiko Marshallovi otoki je opremljen z opombo, v kateri je navedeno, da se izvzetje iz vizumske obveznosti uporablja od dneva začetka veljavnosti sporazuma o izvzetju iz vizumske obveznosti, ki se sklene z Evropsko unijo.

               (3)

               Svet je 9. oktobra 2014 sprejel sklep, s katerim je Komisijo pooblastil, da začne pogajanja z Republiko Marshallovi otoki za sklenitev Sporazuma med Evropsko unijo in Republiko Marshallovi otoki o odpravi vizumske obveznosti za kratkoročno bivanje (v nadaljnjem besedilu: Sporazum).

               (4)

               Pogajanja o Sporazumu so se začela 17. decembra 2014 in so bila uspešno zaključena s parafiranjem Sporazuma z izmenjavo pisem 11. decembra 2015 z Republiko Marshallovi otoki in 13. januarja 2016 z Unijo.

               (5)

               Sporazum bi bilo treba podpisati, izjave, priložene Sporazumu, pa bi bilo treba odobriti v imenu Unije. Sporazum bi bilo treba začasno uporabljati od dneva po datumu njegovega podpisa do zaključka postopkov, potrebnih za njegovo sklenitev.

               (6)

               Ta sklep predstavlja razvoj določb schengenskega pravnega reda, pri katerem Združeno kraljestvo v skladu s Sklepom Sveta 2000/365/ES (3) ne sodeluje; Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (7)

               Ta sklep predstavlja razvoj določb schengenskega pravnega reda, pri katerem Irska v skladu s Sklepom Sveta 2002/192/ES (4) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Podpis, v imenu Unije, Sporazuma med Evropsko unijo in Republiko Marshallovi otoki o odpravi vizumske obveznosti za kratkoročno bivanje se odobri, s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Izjave, priložene temu sklepu, se odobrijo v imenu Unije.
   Člen 3
   Predsednik Sveta je pooblaščen, da imenuje osebo(-e), pooblaščeno(-e)e za podpis Sporazuma v imenu Unije.
   Člen 4
   Sporazum se začasno uporablja od dneva po datumu njegovega podpisa (5) do zaključka postopkov, potrebnih za njegovo sklenitev.
   Člen 5
   Ta sklep začne veljati na dan sprejetja.

      V Luxembourgu, 24. junija 2016

            Za Svet

            Predsednik

         A.G. KOENDERS

      (1)  Uredba (EU) št. 509/2014 Evropskega parlamenta in Sveta z dne 15. maja 2014 o spremembi Uredbe Sveta (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve (UL L 149, 20.5.2014, str. 67).

      (2)  Uredba Sveta (ES) št. 539/2001 z dne 15. marca 2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve (UL L 81, 21.3.2001, str. 1).

      (3)  Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (4)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (5)  Generalni sekretariat Sveta bo v Uradnem listu Evropske unije objavil datum podpisa Sporazuma.


title: Sklep Sveta z dne 17. maja 1993 o pristopu Skupnosti k Protokolu k Ženevski konvenciji o čezmejnem onesnaževanju zraka na velike razdalje iz leta 1979 o nadzoru emisij dušikovih oksidov ali njihovih čezmejnih tokov

text:
Pomembno pravno obvestilo

|

31993D0361

Uradni list L 149 , 21/06/1993 str. 0014 - 0015 finska posebna izdaja: poglavje 11 zvezek 22 str. 0050  švedska posebna izdaja: poglavje 11 zvezek 22 str. 0050

		Sklep Svetaz dne 17. maja 1993o pristopu Skupnosti k Protokolu k Ženevski konvenciji o čezmejnem onesnaževanju zraka na velike razdalje iz leta 1979 o nadzoru emisij dušikovih oksidov ali njihovih čezmejnih tokov(93/361/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 130s Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker člen 130(5) Pogodbe predvideva aktivno sodelovanje Skupnosti in držav članic pri mednarodnih ukrepih za varstvo okolja; ker je zaradi narave čezmejnega onesnaževanja zraka v interesu Skupnosti, da sodeluje pri mednarodnih ukrepih, namenjenih za zmanjšanje te vrste onesnaževanja;ker je Skupnost pogodbenica Konvencije Gospodarske komisije Združenih narodov za Evropo o čezmejnem onesnaževanju zraka na velike razdalje (Ženevska konvencija iz leta 1979) [4] in enega njenih protokolov o financiranju Programa sodelovanja za spremljanje in oceno onesnaževanja zraka na velike razdalje v Evropi (EMEP) [5];ker člen 130r(2) Pogodbe določa, da morajo ukrepi Skupnosti temeljiti na načelih, da je treba sprejeti preventivne ukrepe in predvsem okoljsko škodo odpraviti pri viru; ker so ta načela v zvezi z onesnaževanjem zraka vključena v več pravnih aktih Skupnosti o zmanjšanju emisij dušikovih oksidov iz glavnih virov (motorna vozila in velike kurilne naprave);ker je načelo o odpravi pri viru eden od glavnih ciljev Protokola o dušikovih oksidih h Konvenciji, ki zlasti določa splošni cilj stabiliziranja skupnih emisij dušikovih oksidov ter predvideva uporabo emisijskih standardov in sprejetje ukrepov proti onesnaževanju, pri tem pa si pridružuje pravico, da po potrebi okrepi obveznosti za nadaljnja pogajanja;ker je uporaba najboljše razpoložljive tehnologije, ki ne povzroča čezmernih stroškov, kakor je določeno v temeljnih obveznostih Protokola, od leta 1984 vključena v zakonodajo Skupnosti o boju proti onesnaževanju zraka iz industrijskih virov; ker je to isto načelo od leta 1989 osnovna filozofija za zmanjšanje emisij iz motornih vozil;ker je z vidika škode okolju in ob upoštevanju narave čezmejnega onesnaževanja zraka na velike razdalje zaradi emisij dušikovih oksidov treba sprejeti skupni ukrep na mednarodni ravni; ker mora Skupnost pristopiti k Protokolu o zmanjšanju emisij dušikovih oksidov ali njihovih čezmejnih tokov;ker je stabiliziranje skupnih emisij dušikovih oksidov prvi pomemben ukrep; ker je treba občutno zmanjšati raven trenutnih emisij dušikovih oksidov in vseh onesnaževal, obogatenih z dušikom, v Skupnosti kot celoti,SKLENIL NASLEDNJE:Člen 1Evropska gospodarska skupnost s tem pristopi k Protokolu h Konvenciji o čezmejnem onesnaževanju zraka na velike razdalje iz leta 1979 o nadzoru emisij dušikovih oksidov ali njihovih čezmejnih tokov.Besedilo navedenega protokola je priloženo k temu sklepu.Člen 2Predsednik Sveta deponira listino o pristopu v skladu s členom 14 Protokola.V Bruslju, 17. maja 1993Za SvetPredsednikJ. Hilden[1] UL C 230, 4.9.1991, str. 61.[2] UL C 150, 15.6.1992, str. 226.[3] UL C 40, 17.2.1992, str. 11.[4] UL L 171, 27.6.1981, str. 11.[5] UL L 181, 4.7.1986, str. 1.--------------------------------------------------


title: Sklep Sveta (EU) 2017/1535 z dne 4. septembra 2017 o sprejetju stališča Sveta o predlogu spremembe proračuna Evropske unije št. 4 za proračunsko leto 2017

text:
               9.9.2017

               SL

               Uradni list Evropske unije

               L 233/6

         SKLEP SVETA (EU) 2017/1535
   z dne 4. septembra 2017
   o sprejetju stališča Sveta o predlogu spremembe proračuna Evropske unije št. 4 za proračunsko leto 2017
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti njenega člena 314 v povezavi s Pogodbo o ustanovitvi Evropske skupnosti za atomsko energijo in zlasti njenega člena 106a,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
   ob upoštevanju naslednjega:

               —

               proračun Unije za proračunsko leto 2017 je bil dokončno sprejet 1. decembra 2016 (2),

               —

               Komisija je 27. junija 2017 predložila predlog spremembe proračuna št. 4 k splošnemu proračunu za proračunsko leto 2017 –

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 4 za proračunsko leto 2017 sprejel 4. septembra 2017.
   Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

      V Bruslju, 4. septembra 2017

            Za Svet

            Predsednik

         M. MAASIKAS

      (1)  UL L 298, 26.10.2012, str. 1.

      (2)  UL L 51, 28.2.2017, str. 1.


title: Sklep Evropskega parlamenta in Sveta št. 2239/2004/ES z dne 17. novembra 2004 o spremembi Sklepa Sveta 1999/784/ES o sodelovanju Skupnosti v Evropskem avdiovizualnem observatoriju

text:
               31.12.2004

               SL

               Uradni list Evropske unije

               L 390/1

      SKLEP EVROPSKEGA PARLAMENTA IN SVETA št. 2239/2004/ES
   z dne 17. novembra 2004
   o spremembi Sklepa Sveta 1999/784/ES o sodelovanju Skupnosti v Evropskem avdiovizualnem observatoriju
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 157(3) Pogodbe,
   ob upoštevanju predloga Komisije (1),
   ob upoštevanju mnenja Evropskega ekonomsko-socialnega odbora (2),
   po posvetovanju z Odborom regij,
   v skladu s postopkom, določenim v členu 251 Pogodbe (3),
   ob upoštevanju naslednjega:

               (1)

               Svet je v Sklepu 1999/784/ES (4) sklenil, da bi morala Skupnost postati članica Evropskega avdiovizualnega observatorija (v nadaljevanju „Observatorij“), da bi podprla njegovo dejavnost. Observatorij prispeva h krepitvi konkurenčnosti avdiovizualne industrije Skupnosti z izboljšanjem prenosa informacij na industrijo, zlasti na mala in srednje velika podjetja, ter s spodbujanjem večje preglednosti trga.

               (2)

               Večpredstavnost in nove tehnologije bodo igrale vedno večjo vlogo v avdiovizualnem sektorju. Observatorij bi lahko še naprej igral pomembno vlogo, če bi pravočasno okrepili njegovo sposobnost slediti temu novemu razvoju.

               (3)

               Čeprav je prosti pretok oseb, blaga in storitev utemeljen v Pogodbi, pomanjkanje informacij o mnogih razlikah v nacionalnih ureditvah na področju davčnega in delovnega prava ovira prosti pretok avdiovizualnih izdelkov in storitev. Observatorij bi lahko nudil pozitivni prispevek z zbiranjem in zagotavljanjem strokovnega znanja in izkušenj ter sistematičnih informacij s področja davčnega in delovnega prava, avtorskega prava in prava varstva potrošnikov.

               (4)

               Na podlagi Resolucije Evropskega parlamenta z dne 4. septembra 2003 o televiziji brez meja, v kateri je opredeljena zahteva po sestavi letnega primerjalnega poročila o omogočanju dostopa digitalne televizije invalidom, bi bilo treba Observatorij pozvati, da zbere letne podatke o stopnjah televizijskih storitev, zagotovljenih za pomoč invalidom v vseh državah članicah Evropske unije ali Sveta Evrope, kot na primer podnaslavljanje, tonski zapis in znakovni jezik.

               (5)

               Sodelovanje Skupnosti v Observatoriju se je izkazalo za učinkovito pri podpiranju njegove dejavnosti.

               (6)

               Ustrezno je, da se takšno sodelovanje nadaljuje v obdobju, v katerem Observatorij sprejema smernice za svojo prihodnjo dejavnost po letu 2006.

               (7)

               Sklep 1999/784/ES je zato treba ustrezno spremeniti –

         SKLENILA:
   Edini člen
   Člen 5 Sklepa 1999/784/ES se nadomesti z:

      „Člen 5
      Ta sklep se uporablja do zadnjega dne zadnjega meseca sedmega leta, ki sledi letu njegovega sprejetja.“

      V Bruslju, 17. novembra 2004

            Za Evropski parlament

            Predsednik

         J. BORRELL FONTELLES

            Za Svet

            Predsednik

         A. NICOLAÏ

      (1)  UL C 98, 23.4.2004, str. 34.

      (2)  UL C 241, 28.9.2004, str. 15.

      (3)  Mnenje Evropskega parlamenta z dne 21. aprila 2004 (še ni objavljeno v Uradnem listu) in Sklep Sveta z dne 25. oktobra 2004.

      (4)  UL L 307, 2.12.1999, str. 61.


title: 2014/399/EU: Sklep Sveta z dne 24. junija 2014 o stališču, ki se v imenu Evropske unije sprejme v okviru Generalnega sveta Svetovne trgovinske organizacije glede pristopa Islamske republike Afganistan k Svetovni trgovinski organizaciji

text:
               27.6.2014

               SL

               Uradni list Evropske unije

               L 188/66

         SKLEP SVETA
   z dne 24. junija 2014
   o stališču, ki se v imenu Evropske unije sprejme v okviru Generalnega sveta Svetovne trgovinske organizacije glede pristopa Islamske republike Afganistan k Svetovni trgovinski organizaciji

      (2014/399/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 91, člena 100(2) in prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Vlada Islamske republike Afganistan je 21. novembra 2004 zaprosila za pristop k Marakeškemu sporazumu o ustanovitvi Svetovne trgovinske organizacije (STO) v skladu s členom XII navedenega sporazuma.

               (2)

               Delovna skupina za pristop Islamske republike Afganistan je bila ustanovljena 13. decembra 2004, da se dogovori o pristopnih pogojih, sprejemljivih za Islamsko republiko Afganistan in vse članice STO.

               (3)

               Komisija je v imenu Unije s pogajanji določila celovit sklop zavez Islamske republike Afganistan za odpiranje trga, ki izpolnjuje zahteve Unije.

               (4)

               Te zaveze so zdaj zajete v Protokolu o pristopu Islamske republike Afganistan k STO (v nadaljnjem besedilu: Protokol o pristopu).

               (5)

               Pristop k STO naj bi po pričakovanjih pozitivno in trajno prispeval k procesu gospodarskih reform in trajnostnemu razvoju v Islamski republiki Afganistan.

               (6)

               Protokol o pristopu bi bilo zato treba odobriti.

               (7)

               Člen XII Sporazuma o ustanovitvi STO določa, da se morata o pristopnih pogojih strinjati članica pristopnica in STO ter da pristopne pogoje na strani STO potrdi ministrska konferenca STO. Člen IV.2 Sporazuma o ustanovitvi STO določa, da v obdobjih med zasedanji ministrske konference njene naloge izvaja Generalni svet.

               (8)

               Zato je treba sprejeti stališče, ki se v imenu Unije sprejme v okviru Generalnega sveta STO glede pristopa Islamske republike Afganistan k STO –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije sprejme v okviru Generalnega sveta Svetovne trgovinske organizacije glede pristopa Islamske republike Afganistan k Svetovni trgovinski organizaciji je, da se ta pristop odobri.
   Člen 2
   Ta sklep začne veljati na dan sprejetja.

      V Luxembourgu, 24. junija 2014

            Za Svet

            Predsednik

         E. VENIZELOS


title: Sklep Sveta z dne 17. marca 2008 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               26.3.2008

               SL

               Uradni list Evropske unije

               C 75/10

      SKLEP SVETA

   z dne 17. marca 2008
   o imenovanju in zamenjavi članov upravnega odbora Evropskega centra za razvoj poklicnega usposabljanja
   (2008/C 75/04)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (1), zlasti člena 4 Uredbe,
   ob upoštevanju seznamov predlaganih oseb za predstavnike delavcev in delodajalcev, ki jih je Komisija predložila Svetu,
   ob upoštevanju naslednjega:

               (1)

               Svet je s sklepom z dne 18. septembra 2006 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2006 do 17. septembra 2009.

               (2)

               Po odstopu Mar Rodrigues Torres, Jeffa Maesa in Jean-Claudea Quentina so se sprostila tri mesta članov upravnega odbora centra v skupini predstavnikov delavcev.

               (3)

               Po odstopu Georgea Pantelidesa, Sama Hribar-Miliča in Anthonyja Thompsona so se sprostila tri mesta članov upravnega odbora centra v skupini predstavnikov delodajalcev –

         SKLENIL:
   Edini člen
   Za člane upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2009, imenujejo:
   I.   PREDSTAVNIKI ORGANIZACIJ DELAVCEV

               Španija

               Luz Blanca COSIO ALMEIRA
               UGT Španija

               Belgija

               Mieke DE RAEDEMAECKER
               FGTB

               Francija

               Stéphane LARDY
               Force Ouvrièr

         II.   PREDSTAVNIKI ORGANIZACIJ DELODAJALCEV

               Ciper

               Michael PILIKOS
               Cyprus Employers and Industrialists Federation

               Slovenija

               Anže HIRŠL
               Združenje delodajalcev Slovenije – ZDS

               Združeno kraljestvo

               Richard WAINER
               Confederation of British Industry – CBI

      V Bruslju, 17. marca 2008

            Za Svet

            Predsednik

         I. JARC

      (1)  UL L 39, 13.2.1975, str. 1. Uredba, nazadnje spremenjena z Uredbo (ES) št. 2051/2004 (UL L 355, 1.12.2004, str. 1).

      (2)  UL C 240, 5.10.2006, str. 1.


title: Sklep Sveta z dne 10. februarja 2004 o spremembi Sklepa 2001/264/ES o sprejetju predpisov Sveta o varovanju tajnosti

text:
Pomembno pravno obvestilo

|

32004D0194

Uradni list L 063 , 28/02/2004 str. 0048 - 0052

		Sklep Svetaz dne 10. februarja 2004o spremembi Sklepa 2001/264/ES o sprejetju predpisov Sveta o varovanju tajnosti(2004/194/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 207(3) Pogodbe,ob upoštevanju Sklepa Sveta 2002/682/ES, Euratom z dne 22. julija 2002 o sprejetju poslovnika Sveta [1] in zlasti člena 24 Sklepa,ob upoštevanju naslednjega:(1) Dodatka 1 in 2 k predpisom Sveta Evropske unije o varovanju tajnosti, ki sta priložena k Sklepu 2001/264/ES [2], vsebujeta seznam organov nacionalne varnosti oziroma primerjavo nacionalnih oznak stopenj tajnosti.(2) Dne 16. aprila 2003 so Češka republika, Republika Estonija, Republika Ciper, Republika Latvija, Republika Litva, Republika Madžarska, Republika Malta, Republika Poljska, Republika Slovenija in Slovaška republika podpisale pogodbo o njihovem pristopu k Evropski uniji [3].(3) V skladu s členom 2(2) Sklepa 2001/264/ES morajo navedene države sprejeti ustrezne ukrepe za zagotavljanje, da se pri delu s tajnimi podatki EU upoštevajo predpisi Sveta o varovanju tajnosti.(4) Da bi v navedene dodatke vključili zgornje države, so potrebne tehnične spremembe Sklepa 2001/264/ES.(5) Dodatek 2 k Sklepu 2001/264/ES določa, da bodo ustreznice stopnjam tajnosti Nato določene, ko bo izpogajan Varnostni sporazum med Evropsko unijo in Natom.(6) Sporazum [4] o varnosti podatkov med Evropsko unijo in Natom je bil podpisan 14. marca 2003.(7) V Dodatku 2 je torej treba določiti ustreznice stopnjam tajnosti Nato –SKLENIL:Člen 1Sklep 2001/264/ES se spremeni:(a) Dodatek 1 se nadomesti z dokumentom iz Priloge I k temu sklepu;(b) Dodatek 2 se nadomesti z dokumentom iz Priloge II k temu sklepu.Člen 21. Ta sklep začne učinkovati z dnem objave.2. Uporablja se le pod pogojem in na dan začetka veljavnosti Pogodbe o pristopu, podpisane v Atenah dne 16. aprila 2003.V Bruslju, 10. februarja 2004Za SvetPredsednikC. McCreevy[1] UL L 230, 28.8.2002, str. 7.[2] UL L 101, 11.4.2001, str. 1.[3] UL L 236, 23.9.2003, str. 17.[4] UL L 80, 27.3.2003, str. 36.--------------------------------------------------PRILOGA IPRILOGA IBELGIJAService public fédéral des affaires étrangères, du commerce extérieur et de la coopération au développementAutorité nationale de sécurité (ANS)Direction du protocole et de la sécuritéService de la sécurité P & S 6Rue des Petits Carmes 15B-1000 BruxellesFederale Overheidsdienst Buitenlandse Zaken, Buitenlandse Handel en OntwikkelingssamenwerkingNationale Veiligheidsoverheid (NVO)Directie Protocol en Veiligheid P&S 6Karmelietenstraat 15B-1000 BrusselTéléphone du secrétariat: (32-2) 519 05 74Téléphone de la présidence: (32-2) 501 82 20; (32-2) 501 87 10Télécopieur: (32-2) 519 05 96ČEŠKANational Security AuthorityNa Popelce 2/16CZ-150 06 Praha 56Telefon: (420) 257 28 33 35Fax: (420) 257 28 31 10DANSKAPolitiets EfterretningstjenesteKlausdalsbrovej 1DK-2860 SøborgTelefon (45) 33 14 88 88Fax (45) 33 43 01 90NEMČIJABundesministerium des InnernReferat IS 2Alt-Moabit 101 DD-11014 BerlinTelefon: 49-18 88–681-15 26Fax: 49-18 88-681-558 06ESTONIJAMinistry of Defence, Republic of Estonia, Department of SecuritySakala 1EE-15094 TallinnTelefon: (372) 717 00 30Fax: (372) 717 00 01GRČIJAΓενικό Επιτελείο Εθνικής Άμυνας (ΓΕΕΘΑ)Υπηρεσία Στρατιωτικών Πληροφοριών (ΥΣΠ — Β Κλάδος)Τμήμα Ασφαλείας και ΑντιπληροφοριώνΣΤΓ 1020-Χολαργός (Αθήνα)ΕλλάδαΤηλέφωνα: (30) 210 657 20 09 (ώρες γραφείου), (30) 210 657 20 10 (ώρες γραφείου)Φαξ: (30) 210 642 64 32, (30) 210 657 21 81Hellenic National Defence General Staff (HNDGS)Military Intelligence Service (MIS-Bi Branch)Security Counterintelligence SectionGR-STG 1020 Holargos — AthensTelephone: (30) 210 657 20 09, (30) 210 657 20 10Fax: (30) 210 642 64 32, (30) 210 657 21 81ŠPANIJAAutoridad Nacional de SeguridadOficina Nacional de SeguridadAvenida Padre Huidobro s/nCarretera Nacional Radial VI, km 8,5E-28023 MadridTeléfono: (34-91) 372 57 07, (34-91) 372 50 27Fax: (34-91) 372 58 08FRANCIJASecrétariat général de la défense nationaleService de sécurité et de défense (SGDN/SSD)51 boulevard de la Tour-MaubourgF-75700 Paris 07 SPTéléphone: (33-1) 71 75 81 77Télécopieur: (33-1) 71 75 82 00IRSKANational Security AuthorityDepartment of Foreign Affairs80 St. Stephens GreenDublin 2IRSKATelephone: (353-1) 478 08 22Fax: (353-1) 478 14 84ITALIJAPresidenza del Consiglio dei MinistriAutorità Nazionale per la SicurezzaUfficio Centrale per la SicurezzaVia della Pineta Sacchetti, 216I-00168 RomaTel.: (39) 066 27 47 75Fax: (39) 066 14 33 97CIPERΥπουργείο ΆμυναςΣτρατιωτικό επιτελείο του υπουργούΕθνική Αρχή Ασφάλειας (ΕΑΑ)Υπουργείο ΆμυναςΛεωφόρος Εμμανουήλ Ροΐδη 41432 Λευκωσία,ΚύπροςΤηλέφωνα: (357) 22 80 75 69, (357) 22 80 75 19, (357) 22 80 77 64Fax: (357) 22 30 23 51Ministry of DefenceMinister's Military StaffNational Security Authority (NSA)4 Emanuel Roidi streetCY-1432 NicosiaTelephone: (357) 22 80 75 69; (357) 22 80 75 19; (357) 22 80 77 64Fax: (357) 22 30 23 51LATVIJAConstitution Protection Bureau of the Republic of LatviaMiera Iela 85/ALV-1001 RigaTelefon: (371) 702 54 18Fax: (371) 702 54 06LITVANational Security Authority of the Republic of LithuaniaGedimino 40/2LT-2600 VilniusTelefon: (370-5) 266 32 05Fax: (370-5) 266 32 00LUKSEMBURGAutorité nationale de sécuritéMinistère d'ÉtatBoîte Postale 23 79L-1023 LUKSEMBURGTéléphone: (352) 478 22 10 (central), (352) 478 22 35 (ligne directe)Télécopieur: (352) 478 22 43; (352) 478 22 71MADŽARSKANational Security Authority Republic of HungaryPf. 2HU-1352 BudapestTelefon: (361) 346 96 52Fax: (361) 346 96 58MALTAMinistry of Justice and Home AffairsP.O. Box 146MT- VallettaTelefon: (356) 21 24 98 44Fax: (356) 21 23 53 00NIZOZEMSKAMinisterie van Binnenlandse ZakenPostbus 200102500 EA Den HaagNederlandTel.: (31-70) 320 44 00Fax: (31-70) 320 07 33Ministerie van DefensieMilitaire Inlichtingendienst (MID)Postbus 207012500 ES Den HaagNederlandTel.: (31-70) 318 70 60Fax: (31-70) 318 79 51AVSTRIJAInformationssicherheitskommissionBundeskanzleramtBallhausplatz 2A-1014 WienTelefon: 431-531 15 23 96Fax: 431-531 15 25 08POLJSKAMilitary Information ServicesNational Security Authority — Military SpherePL-00-909 Warszawa 60Telefon: (48-22) 684 61 19Fax: (48-22) 684 61 72Internal Security AgencyDepartment for the Protection of Classified Information2A Rakowiecka St.PL-00-993 WarszawaTelefon: (48-22) 585 73 60Fax: (48-22) 585 85 09PORTUGALSKAPresidência do Conselho de MinistrosAutoridade Nacional de SegurançaAvenida Ilha da MadeiraP-1400-204 LisboaTel.: (351-21) 301 17 10Fax: (351-21) 303 17 11SLOVENIJAOffice of the Government of the Republic of SloveniaFor the Protection of Classified Information — NSASlovenska cesta 5SVN-1000 LjubljanaTelefon: (386-1) 426 91 20Fax: (386-1) 426 91 91SLOVAŠKANational Security AuthorityBudatínska 30SK-851 05 BratislavaTelefon: (421-2) 68 69 95 09Fax: (421-2) 63 82 40 05FINSKAUlkoasiainministeriö/UtrikesministerietAlivaltiosihteeri (Hallinto)/Understatssekreteraren (Administration)Laivastokatu/Maringatan 22PL/PB 176FI-00161 Helsinki/HelsingforsP. (358-9) 16 05 53 38F. (358-9) 16 05 53 03ŠVEDSKAUtrikesdepartementetSSSBS-103 39 StockholmTelefon (46-8) 405 54 44Fax (46-8) 723 11 76ZDRUŽENO KRALJESTVONational Security AuthorityThe Secretary for T3P/1PO Box 56 56London EC1A 1AHUnited KingdomTelephone: (44) 20 72 70 87 51Fax: (44) 20 76 30 14 28--------------------------------------------------PRILOGA IIPrimerjava oznak stopenj tajnostiRazvrstitev EU | Très Secret UE/EU Top Secret | Secret UE | Confidentiel UE | Restreint UE |Belgija | Très Secret Zeer Geheim | Secret Geheim | Confidentiel Vertrouwelijk | Diffusion restreinte Beperkte verspreiding |Češka | Přísně tajné | Tajné | Důvěrné | Vyhrazené |Danska | Yderst hemmeligt | Hemmeligt | Fortroligt | Til tjenestebrug |Nemčija | Streng geheim | Geheim | VS — Vertraulich | VS — Nur für den Dienstgebrauch |Estonija | Täiesti salajane | Salajane | Konfidentsiaalne | Piiratud |Grčija | Άκρως απόρρητο Abk: ΑΑΠ | Απόρρητο Abk: (ΑΠ) | Εμπιστευτικό ΕΕ Αbk: (ΕΜ) | Περιορισμένης χρήσης Abk: (ΠΧ) |Španija | Secreto | Reservado | Confidencial | Difusión limitada |Francija | Très Secret Défense | Secret Défense | Confidentiel Défense | Diffusion restreinte |Irska | Top Secret | Secret | Confidential | Restricted |Italija | Segretissimo | Segreto | Riservatissimo | Riservato |Ciper | Άκρως απόρρητο | Απόρρητο | Εμπιστευτικό ΕΕ | Περιορισμένης χρήσης |Latvija | Sevišķi slepeni | Slepeni | Konfidenciāli | Dienesta vajadzībām |Litva | Visiškai slaptai | Slaptai | Konfidencialiai | Riboto naudojimo |Luksemburg | Très Secret | Secret | Confidentiel | Diffusion restreinte |Madžarska | Szigorúan titkos! | Titkos! | Bizalmas! | Korlátozott terjesztésű! |Malta | L-Ogħla Segretezza | Sigriet | Kunfidenzjali | Ristrett |Nizozemska | STG Zeer Geheim | STG Geheim | STG Confidentieel | — |Avstrija | Streng geheim | Geheim | Vertraulich | Eingeschränkt |Poljska | Ściśle tajne | Tajne | Poufne | Zastrzeżone |Portugalska | Muito Secreto | Secreto | Confidencial | Reservado |Slovenija | Strogo tajno | Tajno | Zaupno | SVN Interno |Slovaška | Prísne tajné | Tajné | Dôverné | Vyhradené |Finska | Erittäin salainen | Erittäin salainen | Salainen | Luottamuksellinen |Švedska | Kvalificerat hemlig | Hemlig | Hemlig | Hemlig |Združeno kraljestvo | Top Secret | Secret | Confidential | Restricted |Razvrstitev Nato | Cosmic Top Secret | NATO Secret | NATO Confidential | NATO Restricted |Razvrstitev ZEU | Focal Top Secret | WEU Secret | WEU Confidential | WEU Restricted |--------------------------------------------------